रात 12 बजे चर्च में गूंजा- मैरी िक्रसमस, प्रार्थना-प्रवचन आज
यीशु मसीह के जन्म दिन (क्रिसमस) के एक दिन पहले गुरुवार रात गिरजाघरों में विशेष प्रार्थना हुई। रात 12 बजते ही समाजजन ने एक-दूसरे को गले-लगाकर नए दिन की शुरुआत व क्रिसमस की बधाई दी। शुक्रवार सुबह 9.00 बजे से गिरजाघरों में प्रभु यीशु के जन्म पर प्रार्थना व प्रवचन होंगे। इसके बाद केक काटा जाएगा।
क्रिसमस के चलते शहर के सभी गिरिजाघर रंग-बिरंगी रोशनी में नहाए हुए हैं। गुरुवार को वाच नाइट सर्विस पर आशीष भवन चर्च में रात 11.30 बजे फादर सुवेंद्र कनासिया ने प्रभु यीशु के जन्म की कथा सुनाई। रात 12 बजे फादर ने सभी को नए साल व क्रिसमस की बधाई दी। समाजजन ने एक-दूसरे से गले मिलकर बधाई दी। चर्च के सचिव सूर्यप्रकाश मिन्हास ने बताया शुक्रवार सुबह 9 बजे से प्रभु यीशु के जन्म पर प्रार्थना व प्रवचन होंगे। प्रार्थना के बाद चर्च प्रांगण में सभी क्रिसमस की बधाई देंगे और केक काटा जाएगा। सीआरपीएफ परिसर स्थित रोमन कैथोलिक चर्च में गुरुवार रात 11 बजे से फादर फिलिप एम ने प्रवचन दिए व प्रार्थना करवाई। रात 12 बजे चर्च बधाइयों से गूंज उठा। शुक्रवार सुबह 9 बजे जन्मोत्सव मनाया जाएगा। सीआरपीएफ स्थित गैरिसन चर्च में शुक्रवार शाम को 7.00 बजे से प्रार्थना व प्रवचन होंगे। फादर टीडी चेरियन प्रार्थना कराएंगे। अब्राहम प्रवचन देंगे।
bho_Deva hin_Deva hin_Deva